《海上夜征次解都阃》
明代·任环

雨馀伏枕听潮声，不寝因怜月色清。槎泛星河秋作客，剑横沧海夜谈兵。

初陈云鸟三军阵，已奠江山万里城。夷窟分明消虎豹，东南依旧见承平。

作者简介：（1519—1558）山西长治人，字应乾，号复庵。嘉靖二十三年进士。历任广平、沙河、滑县知县，迁苏州府同知。三十四年，与俞大猷破倭寇于陆泾坝、马迹山，斩获颇多。环与士卒同寝食，所得悉均分。将士感激，愿为用命。官至山东右参政。有《山海漫谈》。